Geograafia osas kehtib ju tegelikult see, et enamasti norivad ameeriklaste geograafiaalaste teadmiste kallal inimesed, kes tegelikult ise USA osariike  kaardil näidata ei oskaks. Ma ütlen ausalt, et mina ei oskaks, Washingtoni ja California näitaksin muidugi ära, aga see on peast ka üsna kõik. Kuidas saaksin ma siis oodata, et nemad Euroopast midagi muud peale Inglismaa ja ehk ka Prantsusmaa, Saksamaa ja Hispaania/Itaalia (kaks esimest ajalootunnist, kas viimast on lihtsalt turistide seas popid) teaksid? Lisaks, kas teie oskaksite Euraasia kaardilt kohe näidata, kus täpselt asub Mongoolia? Nende seisukohast oleme me Mongooliaga tähtsuse osas ju ühe pulga  peal. :D